**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO PATVIRTINIMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 8 dalies 5 punktu, Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 3 straipsnio 10 dalimi, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2018 m. lapkričio 28 d. nutarimu Nr. 1176, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės administracijos direktoriaus pavaduotojo pareigybės aprašymą (pridedama).
2. Pripažinti netekusiu galios Rokiškio rajono savivaldybės administracijos direktoriaus pareigybės aprašymą, patvirtintą Rokiškio rajono savivaldybės tarybos 2015 m. spalio 30 d. sprendimu Nr. TS-215 „Dėl Rokiškio rajono savivaldybės administracijos direktoriaus pavaduotojo pareigybės aprašymo patvirtinimo“ su vėlesniais jo pakeitimais ir papildymais.
3. Šis sprendimas įsigalioja 2019 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Daiva Jasiūnienė

 PATVIRTINTA

 Rokiškio rajono savivaldybės

 tarybos 2018 m. gruodžio 21 d.

 sprendimu Nr. TS-

**ROKIŠKIO RAJONO SAVIVALDYBĖS ADMINISTRACIJOS DIREKTORIAUS**

**PAVADUOTOJO PAREIGYBĖS APRAŠYMAS**

**I. PAREIGYBĖS CHARAKTERISTIKA**

1. Rokiškio rajono savivaldybės administracijos direktorius pavaduotojas (toliau – pavaduotojas) yra valstybės tarnautojas – į pareigas skiriamas Rokiškio rajono savivaldybės administracijos direktoriaus siūlymu, Rokiškio rajono mero (toliau – meras) teikimu Rokiškio rajono savivaldybės tarybos (toliau – taryba) sprendimu tarybos įgaliojimų laikui politinio (asmeninio) pasitikėjimo pagrindu.

**II. PASKIRTIS**

4. Savivaldybės administracijos direktoriaus pavaduotojo pareigybė reikalinga padėti organizuoti ir koordinuoti rajono savivaldybės administracijos darbą ir jai priskirtų funkcijų vykdymą.

**III. VEIKLOS SRITYS**

5. Šias pareigas einantis valstybės tarnautojas vykdo funkcijas bendrosiose - vietos savivaldos, viešojo administravimo ir valstybės tarnybos - srityse.

**IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

6. Valstybės tarnautojas, einantis šias pareigas, turi atitikti šiuos specialius reikalavimus:

6.1. turėti aukštąjį universitetinį ar jam prilygintą išsilavinimą;

6.2. atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima žyma „Slaptai“;

6.3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, teisėkūrą, strateginio planavimo procesus, valstybės tarnybą, darbo santykių reguliavimą, biudžetinės įstaigos veiklą, valstybės ir savivaldybės turto naudojimą, dokumentų valdymą;

6.4. mokėti dirbti kompiuteriu „Microsoft Office“ programiniu paketu;

6.5. savarankiškai pasirinkti darbo metodus, plačiai ir nuodugniai taikyti vadybos įgūdžius, ginti įstaigos interesus;

6.6. Gebėti:

6.6.1. sklandžiai dėstyti mintis raštu ir žodžiu;

6.5.2. analitiškai įvertinti ir apibendrinti problemas, operatyviai rasti jų sprendimo būdus;

6.5.3. savarankiškai organizuoti ir planuoti savo veiklą;

6.7. Žinoti dokumentų bei teisės aktų rengimo reikalavimus.

**V. ŠIAS PAREIGAS EINANČIO VALSTYBĖS TARNAUTOJO FUNKCIJOS**

7. Šias pareigas einantis valstybės tarnautojas vykdo šias funkcijas:

7.1. koordinuoja ir kontroliuoja Rokiškio rajono tarybos sprendimu „Dėl vykdomosios institucijos įgaliojimų suteikimo ir funkcijų paskirstymo“ paskirtų savivaldybės administracijos struktūrinių padalinių, į struktūrinius padalinius neįeinančių valstybės tarnautojų ir struktūrinių teritorinių padalinių sritis, sprendžia su jų veikla susijusius klausimus; vizuoja ir / ar pasirašo šių struktūrinių padalinių rengiamus raštus;

7.2. teikia pasiūlymus savivaldybės administracijos direktoriui kuruojamų struktūrinių padalinių, į struktūrinius padalinius neįeinančių valstybės tarnautojų ir struktūrinių teritorinių padalinių ir sričių kompetencijos klausimais;

7.3. kontroliuoja ir koordinuoja komisijų ir darbo grupių veiklą pagal kuruojamas sritis;

7.4. organizuoja pasitarimus kuruojamų struktūrinių padalinių, į struktūrinius padalinius neįeinančių valstybės tarnautojų ir struktūrinių teritorinių padalinių ir sričių veiklos klausimais;

7.5. analizuoja informaciją, gaunamą iš savivaldybės administracijos padalinių, kitų valstybinių institucijų ir rajono savivaldybės reguliavimo sričiai priklausančių įstaigų bei įmonių ir teikia pasiūlymus savivaldybės administracijos direktoriui;

7.6. turi parašo teisę banko dokumentuose;

7.7. padeda savivaldybės administracijos direktoriui organizuoti savivaldybės administracijos tarnautojų mokymą bei jų kvalifikacijos kėlimą;

7.8. dalyvauja rengiant savivaldybės administracijos veiklos planus ir ataskaitas;

7.9 rengia savivaldybės tarybos sprendimų, savivaldybės mero potvarkių, savivaldybės administracijos direktoriaus įsakymų projektus pagal savo kompetenciją;

7.10. pagal kompetenciją atstovauja savivaldybei, priima interesantus, sprendžia jų klausimus;

7.11. dalyvauja įvairių komisijų darbe, joms pirmininkauja;

7.12. vykdo kitus savivaldybės administracijos direktoriaus pavedimus;

7.13. savivaldybės administracijos direktoriui laikinai negalint eiti pareigų (atostogos, liga ar pan.), vykdo savivaldybės administracijos direktoriaus pareigas;

7.14. vykdo kitus savivaldybės tarybos pavedimus.

**VI. ŠIAS PAREIGAS EINANČIO VALSTYBĖS TARNAUTOJO PAVALDUMAS**

8. Savivaldybės administracijos direktoriaus pavaduotojas pavaldus savivaldybės administracijos direktoriui.

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio rajono savivaldybės administracijos direktoriaus pavaduotojo pareigybės aprašymą.

**Šiuo metu esantis teisinis reglamentavimas.** Rokiškio rajono savivaldybės tarybos 2015 m. spalio 30 d. sprendimas Nr. TS-215 „Dėl Rokiškio rajono savivaldybės administracijos direktoriaus pavaduotojo pareigybės aprašymo patvirtinimo“.

**Sprendimo projekto esmė.** Tarybos sprendimo projektu siūloma patvirtinti Rokiškio rajono savivaldybės administracijos direktoriaus pavaduotojo pareigybės aprašymą, įsigaliosiantį nuo 2019 m. sausio 1 d.

Nuo 2019 m. sausio 1 d. įsigalioja naujos redakcijos Lietuvos Respublikos valstybės tarnybos įstatymas, kuriame nebelieka valstybės tarnautojų pareigybių skirstymo į lygius ir kategorijas. Atsižvelgiant į tai, teikiamame tvirtinti Rokiškio rajono savivaldybės administracijos direktoriaus pavaduotojo pareigybės aprašyme nebėra nurodyta pareigybės lygio ir kategorijos.

**Galimos pasekmės, priėmus siūlomą tarybos sprendimo projektą:**

**teigiamos** – priėmus sprendimą bus įgyvendintos nuo 2019 m. sausio 1 d. įsigaliosiančio naujos redakcijos Lietuvos Respublikos valstybės tarnybos įstatymo nuostatos.

**neigiamos** – nėra.

**Kokia sprendimo nauda Rokiškio rajono gyventojams: -**

**Finansavimo šaltiniai ir lėšų poreikis:** sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vyriausioji specialistė Daiva Jasiūnienė